Ασιάτες

Οι Ασιάτες   (ή Ασιανοί, αναφερόμενοι μερικές φορές και ως ασιατικοί λαοί) είναι οι λαοί της Ασίας. Εκτός από τους ανθρώπους που γεννήθηκαν στην Ασία, ο ίδιος όρος μπορεί επίσης να εννοεί και τους απογόνους τους.

Σημασίες ανά περιοχή

Αγγλόφωνη Αφρική και Καραϊβική 
 Σε τμήματα της αγγλόφωνης Αφρικής, ιδιαίτερα της Ανατολικής Αφρικής και της Καραϊβικής, ο όρος "Ασιάτης" συνδέεται πιο συχνά με ανθρώπους που έχουν νοτιοασιατική καταγωγή, και ιδίως Ινδούς, Πακιστανούς, Μπανγκλαντεσιανούς και Σριλανκέζους.   Στη Νότια Αφρική, ο όρος "Ασιάτης" είναι επίσης συνήθως συνώνυμος με την ινδική ομάδα φυλών.  Οι Ανατολικοί Ασιάτες στη Νότια Αφρική, συμπεριλαμβανομένων των Κινέζων χαρακτηρίζονταν είτε Έγχρωμοι είτε επίτιμοι λευκοί .

Αραβικά κράτη του Περσικού Κόλπου 
Στα αραβικά κράτη του Περσικού Κόλπου, ο όρος "Ασιάτης" αναφέρεται γενικά σε άτομα που έλκουν την καταγωγή τους από τη Νότια Ασία και τη Νοτιοανατολική Ασία λόγω του μεγάλου πληθυσμού των εκπατρισμένων Ινδών, Πακιστανών, Μπανγκλαντεσιανών και Φιλιππινέζων που ζει σε αυτές τις χώρες.    Παρ' όλα αυτά, υπάρχουν περιπτώσεις κατά τις οποίες ο όρος χρησιμοποιείται αποκλειστικά για να αναφερθεί σε άτομα νοτιοασιατικής καταγωγής.

Αυστραλία 
Η απογραφή της Αυστραλίας περιλαμβάνει την Κεντρική Ασία. Στον επίσημο ορισμό της αυστραλιανής απογραφής περιέχονται τέσσερις περιοχές της Ασίας. Αυτές οι ομάδες προσδιοριστεί από την αυστραλιανή απογραφή των ετών 2006–2011. Σύμφωνα με το αντίστοιχο κείμενο, τρεις μεγάλες ομάδες περιλαμβάνουν τη λέξη Ασία στο όνομά τους: Κεντρική και Νότια Ασία, Νοτιοανατολική Ασία και Βορειοανατολική Ασία. Οι Δυτικοασιάτες ταξινομούνται ως Βορειοαφρικανοί και Μεσανατολίτες.

Ελλάδα 
Στο έντυπο που αποτελεί το Ερωτηματολόγιο Απογραφής Πληθυσμού-Κατοικιών 2021 από την Ελληνική Στατιστική Αρχή, η ερώτηση που σχετίζεται με τη χώρα υπηκοότητας και ιθαγένειας των ερωτηθέντων δεν προβλέπει άλλες, πιο συγκεκριμένες κατηγορίες, εκτός από τις εξής: Ελλάδα, Ελλάδα και άλλη, Άλλη χώρα, Χωρίς υπηκοότητα/ιθαγένεια, Αδιευκρίνιστη υπηκοότητα/ιθαγένεια. Στις κατηγορίες Άλλη, προβλέπεται η συμπλήρωση ελεύθερου πεδίου για κάθε άτομο ξεχωριστά.

Ηνωμένες Πολιτείες 
 

Το 1968, ένα συνέδριο Ασιατών ακτιβιστών αποφάσισε να προτιμάται η ονομασία "Ασιάτης Αμερικανός" έναντι των ανταγωνιστικών της όρων — "κίτρινης φυλής", "μογγολικής καταγωγής", "Ασιάτης" και "Ανατολίτης" — αφού οι Φιλιππινέζοι που παρευρίζονταν θεωρούσαν ότι ήταν "καφετί" παρά "κίτρινοι" και το συνέδριο θεώρησε ότι ο όρος "Ανατολίτης" είναι ευρωκεντρικός, αφενός επειδή προέρχεται από εδάφη "ανατολικά" μόνο από την σκοπιά της Ευρώπης και αφετέρου επειδή τον συνέδεαν με την ένοια της "παθητικότητας". 

Οι προηγούμενες φόρμες απογραφής μέχρι το 1980 κατέγραφαν τα άτομα με συγκεκριμένες ασιατικές καταβολές ως ξεχωριστές ομάδες μαζί με τους Λευκούς και τους Μαύρους ή Νέγρους.  Προηγουμένως, οι Ασιάτες Αμερικανοί ταξινομούνταν ως "άλλοι".  Αλλά στην απογραφή του 1980 σημειώθηκε η πρώτη γενική θεώρηση των Ασιατών ως ομάδα, συνδυάζοντας συνδυάζοντας αρκετές μεμονωμένες ομάδες κάτω από την ονομασία "Ασιάτες ή Νησιώτες του Ειρηνικού". Με την απογραφή του 1990, η κατηγορία Ασιάτης ή Νησιώτης του Ειρηνικού (API) συμπεριλήφθηκε ως ξεχωριστή κατηγορία, αν και οι ερωτηθέντες έπρεπε να επιλέξουν μια συγκεκριμένη καταγωγή.   

Ο ορισμός της Υπηρεσίας Απογραφής των ΗΠΑ το 2000 και το 2010 για την ασιατική φυλή είναι: "άτομα που έχουν καταγωγή από οποιονδήποτε από τους αυτόχθονες λαούς της Άπω Ανατολής, της Νοτιοανατολικής Ασίας ή της Ινδικής υποηπείρου (για παράδειγμα, Μπαγκλαντές, Καμπότζη, Κίνα, Ινδία, Ινδονησία, Ιαπωνία, Κορέα, Μαλαισία, Πακιστάν, Νησιά Φιλιππίνων, Ταϊλάνδη και Βιετνάμ)". 

Οι Σάντρα Σ. Λι Lee κ.ά. (2001) αναφέρουν σε έρευνά τους, σε σχέση με τις κατηγορίες της απογραφής των ΗΠΑ του έτους 2000, ότι είναι δύσκολο να προσδιοριστεί γιατί οι Ασιάτες Αμερικανοί είναι "φυλή" ενώ οι Λατίνοι και Ισπανόφωνοι είναι "εθνοτική ομάδα". Η ίδια έρευνα αναφέρει, σε σχέση με την κατηγορία των Ισπανόφωνων ή Λατίνων, ότι η κατηγορία των Ασιατών Αμερικανών, αντίστοιχα, περιλαμβάνει διαφορετικούς πληθυσμούς διαφόρων προελεύσεων. Η έρευνα συνεχίζει αναφέροντας ότι οι άνθρωποι με καταγωγή από τη Νότια Ασία προσδιορίζονταν κατηγορηματικά ως "ινδουιστές", ανεξάρτητα από τη θρησκεία τους, κατά τις αρχές του 20ού αιώνα. Η αντίστοιχη πολιτική άλλαξε ούτως ώστε να ταξινομήσει τα άτομα που προέρχονταν από την ινδική υποήπειρο ως "λευκούς". Πιο πρόσφατα, οι Νοτιοασιάτες Αμερικανοί προστέθηκαν στη μακριά λίστα των ομάδων οι οποίες αποτελούν την ευρύτερη κατηγορία των Ασιατών Αμερικανών. Σε σχέση με την κατάταξή των ατόμων ως "Ασιάτες", η έρευνα αναφέρει ότι, στις Ηνωμένες Πολιτείες, η ταξινόμηση των ανθρώπων από την ινδική υποήπειρο εξαρτάται από την ιστορική θέση της καταγωγής τους. 

Το 1930 και το 1940, οι Ινδιάνοι της Αμερικής αναγνωρίστηκαν ως ξεχωριστή φυλή, ενώ το 1950 και το 1960 ταξινομήθηκαν φυλετικά ως Άλλη Φυλή και στη συνέχεια το 1970 ταξινομήθηκαν ως Λευκοί . Από το 1980, οι Ινδοί και όλοι οι άλλοι Νοτιοασιάτες ταξινομούνται ως ανήκοντες στην ασιατική εθνότητα.  Η κοινωνιολόγος Madhulika Khandelwal αναφέρει πως " ...ως αποτέλεσμα του ακτιβισμού, οι Νοτιοασιάτες περιλήφθηκαν για πρώτη φορά ως Ασιάτες στην απογραφή κατά τη δεκαετία του 1980. Πριν από αυτό, πολλοί Νοτιοασιάτες κατατάσσονταν ως Καυκάσιοι ή Άλλοι". 

Οι ερωτηθέντες μπορούν επίσης να αναφέρουν πιο συγκεκριμένα την καταγωγή τους, όπως για παράδειγμα: Οκιναουανός κ.ο.κ. Όποιος αναφέρει αυτές τις συγκεκριμένες καταβολές αλλά καμία φυλή δεν θα ταξινομείται ως "Ασιάτης". Σε αντίθεση με τους Ασιάτες της Νοτιοανατολικής Ασίας, οι Αφγανοαμερικανοί, οι Αραβοαμερικανοί, οι Αρμενιοαμερικανοί, οι Ασσυριοαμερικανοί, οι Αζεροαμερικανοί, οι Τσετσένοι Αμερικανοί, οι Γεωργιανοί Αμερικανοί, οι Ισραηλινοί Αμερικανοί, οι Αμερικανοεβραίοι, οι Κουρδοαμερικανοί, οι Τουρκοαμερικανοί, οι Ιρανοαμερικανοί και οι Αμερικανοί της Κεντρικής Ασίας δεν έχουν ασκήσει πιέσεις για να συμπεριληφθούν ως Ασιάτες στην Υπηρεσία Απογραφής των ΗΠΑ. 

Στην κανονική χρήση στης γλώσσας, το "Ασιάτης" δεν αναφέρεται σε άτομα από τα νησιά του Ειρηνικού τα οποία συνήθως ονομάζονται Νησιώτες του Ειρηνικού.  Ο όρος "Ασιάτες και Νησιώτες του Ειρηνικού" χρησιμοποιήθηκε για πρώτη φορά στην απογραφή του 1990 στις ΗΠΑ. 

Ωστόσο, στην απογραφή των ΗΠΑ του 2000, η κατηγορία των Νησιωτών της Ασίας ή του Ειρηνικού χωρίστηκε σε δύο κατηγορίες, "Ασιάτες" και "Αυτόχθονοι Νησιώτες της Χαβάης ή Άλλοι Νησιώτες του Ειρηνικού".

Ηνωμένο Βασίλειο 
Στο Ηνωμένο Βασίλειο, ο όρος "Ασιάτης" συνδέεται πιο συχνά με άτομα που έχουν νοτιοασιατική καταγωγή, ιδιαίτερα Ινδούς, Πακιστανούς, Μπανγκλαντεσιανούς και Σριλανκέζους.   Οι περισσότεροι ερωτηθέντες στην απογραφή του Ηνωμένου Βασιλείου το 2001 μη κινεζικής καταγωγής από την Ανατολική Ασία και τη Νοτιοανατολική Ασία επέλεξαν να δηλώσουν την εθνικότητα τους στην κατηγορία "Άλλη Εθνοτική Ομάδα" και όχι στην κατηγορία "Άλλοι Ασιάτες", αντικατοπτρίζοντας έτσι τη συσχέτιση της λέξης Ασιάτης στο Ηνωμένο Βασίλειο με τη Νότια Ασία.  Παρά την έντονη παρουσία Ανατολικοασιατών στο Ηνωμένο Βασίλειο, υπάρχουν πολύ περισσότεροι Νοτιοασιάτες, για παράδειγμα η απογραφή του 2001 κατέγραψε 1,05 εκατομμύρια άτομα ινδικής καταγωγής και 247.000 κινεζικής καταγωγής στο Ηνωμένο Βασίλειο.  Ο Peter J. Aspinall από το Κέντρο Μελετών Υπηρεσιών Υγείας του Πανεπιστημίου του Κεντ, συνιστά να προτιμάται ο όρος "Νοτιοασιάτης" έναντι του όρου "Ασιάτης", καθώς ο όρος "Ασιάτης" είναι "αμφισβητούμενος όρος".

Καναδάς 
Η καναδική απογραφή χρησιμοποιεί τον όρο "Ασιάτης" πανηπειρωτικά. Κατά ττην παρουσίαση των αποτελεσμάτων "εθνοτικής καταγωγής" της απογραφής του 2016, η Στατιστική Υπηρεσία του Καναδά περιλαμβάνει στην κατηγορία "Ασιατικές καταγωγές": τη Δυτική Κεντρική Ασία και τη Μέση Ανατολή (συμπεριλαμβανομένης της κατηγορίας "Άραβας που δεν προσδιορίζεται διαφορετικά"), τη Νότια Ασία, τη Ανατολική και τη Νοτιοανατολική Ασία, καθώς και την κατηγορία "άλλη" ασιατική καταγωγή.

Νέα Ζηλανδία 
 Η απογραφή της Νέας Ζηλανδίας που πραγματοποιήθηκε από τη Στατιστική Υπηρεσία της Νέας Ζηλανδίας ορίζει ότι ο όρος "Ασιάτης" περιλαμβάνει άτομα που έχουν καταγωγή από το Μπαγκλαντές, την Κίνα, την Ινδία, την Κορέα, τςι Φιλιππίνες, την Ιαπωνία, το Βιετνάμ, τη Σρι Λάνκα, την Καμπότζη και την Ταϊλάνδη.  Σε λιγότερο επίσημα πλαίσια, ο όρος "Ασιάτης" συχνά δεν αναφέρεται στους νοτιοασιάτες.

Νορβηγία 
Η στατιστική αρχή της Νορβηγίας χρησιμοποιεί τον όρο "Ασιάτης" σε πανηπειρωτικό επίπεδο και θεωρεί ότι οι άνθρωποι με ασιατική καταγωγή είναι άνθρωποι από οποιαδήποτε ασιατική χώρα.

Σουηδία 
Η στατιστική αρχή της Σουηδίας χρησιμοποιεί τον όρο  "Ασιάτης" για να αναφερθεί σε μετανάστες ασιατικής καταγωγής από όλες τις ασιατικές χώρες, συμπεριλαμβανομένης της Δυτικής Ασίας και της Μέσης Ανατολής.   Οι Δυτικοασιάτες αποτελούν τη μεγαλύτερη περιοχή ασιατικής καταγωγής στη χώρα, ενώ η μεγαλύτερη ομάδα ασιατών μεταναστών προερχόταν κάποτε από το Ιράκ.

Δείτε επίσης 

 Ασία – περιλαμβάνει τα όρια της ηπείρου
 Δραβιδικοί λαοί

Παραπομπές 

Ανθρώπινη φυλή
Πρόσωπα ασιατικής καταγωγής
Ασιάτες